b"\n_START_ARTICLE_\nTremblay-en-France\n_START_SECTION_\nGeografija\n_START_PARAGRAPH_\nTremblay-en-France le\xc5\xbei v najseverovzhodnej\xc5\xa1em delu departmaja 25 km severovzhodno od sredi\xc5\xa1\xc4\x8da Pariza. Po povr\xc5\xa1ini je prvi med predmestnimi ob\xc4\x8dinami, ki se nahajajo v tako imenovanem notranjem obro\xc4\x8du Pariza (petite couronne). Ve\xc4\x8d kot eno \xc4\x8detrtino ozemlja zavzema francosko mednarodno letali\xc5\xa1\xc4\x8de Roissy-Charles de Gaulle. Ob\xc4\x8dina meji na jugu na Vaujours, na jugozahodu na Villepinte, na severu na ob\xc4\x8dini v departmaju Val-d'Oise Gonesse in Roissy-en-France, na severovzhodu na Mauregard, na vzhodu pa na Le Mesnil-Amelot, Mitry-Mory in Villeparisis. Zadnje \xc5\xa1tiri se nahajajo v departmaju Seine-et-Marne.\n_START_SECTION_\nAdministracija\n_START_PARAGRAPH_\nTremblay-en-France je sede\xc5\xbe istoimenskega kantona, vklju\xc4\x8denega v okro\xc5\xbeje Le Raincy.\n_START_SECTION_\nZgodovina\n_START_PARAGRAPH_\nOb\xc4\x8dina se je 20. avgusta 1989 preimenovala iz Tremblay-l\xc3\xa8s-Gonesse v sedanje ime. Ime naselja izhaja iz latinske besede tremuletum za drevo beli topol oz. trepetliko. Pridevek en-France pomeni zgodovinsko ozemlje \xc3\x8ele-de-France, poznano kot pays de France."